****

**“БДЖ – ПЪТНИЧЕСКИ ПРЕВОЗИ” ЕООД**

**цЕНТРАЛНО УПРАВЛЕНИЕ**

ул. “Иван Вазов” № 3, София 1080, България

тел.: (+359 2) 987 88 69

bdz\_passengers@bdz.bg

[www.bdz.bg](http://www.bdz.bg)

**О Б Я В Л Е Н И Е**

**„БДЖ – Пътнически превози” ЕООД**

**открива търг с тайно наддаване за продажба на дълготрайни материални активи,**

**собственост на „БДЖ – Пътнически превози” ЕООД,**

**находящи се в Спортен комплекс „Младежки хълм”, гр. Пловдив,**

**подробно описани в тръжната документация, разделени в три лота**

**1. Описание на обекта на търга:** продажба на дълготрайни материални активи, собственост на „БДЖ – Пътнически превози” ЕООД, находящи се в Спортен комплекс „Младежки хълм”, гр. Пловдив, подробно описани в тръжната документация, разделени в три лота, както следва:

**Лот 1 –** включващ: барака битова и канцелария, спортна площадка, два броя волейболни игрища с настилка шамот /преобразувани в кортове/, тренировъчна стена, площадкова водопроводна мрежа.

**Лот 2 –** включващ: баня и съблекални, три броя тенис кортове с настилка асфалт, асфалтови пътища и алеи, площадка пред канцелария.

**Лот 3 –** включващ: три броя тенис кортове с настилка шамот, метална мрежеста ограда, площадково осветление, помпена станция.

**2. Начална тръжна цена и стъпка на наддаване:**

* Начална тръжна цена:

– **Лот 1 -**  3 233,00 лв. /три хиляди двеста тридесет и три лв./

– **Лот 2 –** 4 063,00 лв. /четири хиляди шестдесет и три лв./

– **Лот 3 –** 10 322,00 лв. /десет хиляди триста двадесет и два лв./

* Стъпка на наддаване:

– **Лот 1 -**  161,65 лв. /сто шестдесет и един лв. и шестдесет и пет ст./

– **Лот 2 –** 203,15 лв. /двеста и три лв. и петнадесет ст./

– **Лот 3 –** 516,10 лв. /петстотин и шестнадесет лв. и десет ст./

Началната тръжна цена е без включен ДДС.

ДДС се начислява върху достигнатата на търга цена при спазване на разпоредбите на закона за данък върху добавената стойност /ЗДДС/ и правилника за прилагане на ЗДДС.

Всяко ценово предложение не може да бъде по-малко от обявената начална тръжна цена или трябва да бъде равно на сбора от обявената тръжна цена плюс една или повече наддавателни стъпки.

**3. Вид на търга:** търг с тайно наддаване по реда на раздел V от Правилника за реда за упражняване правата на държавата в търговските дружества с държавно участие в капитала и при условията на действащите „Вътрешни правила за сключване на сделки с недвижимо имущество, собственост на „Холдинг БДЖ” ЕАД, „БДЖ – Товарни превози” ЕООД и „БДЖ – Пътнически превози” ЕООД”, в сила от 24.03.2017 г. до 04.04.2018 г.

Заседанието по провеждането на търга с тайно наддаване е открито за всички кандидати, подали заявление за участие и допуснати до участие в търга от комисията, назначена за провеждането му.

**4.** **Начин на плащане:** Всички дължими плащания по сключения договор и начина им на плащане са описани в проекта на договора към тръжната документация.

**5. Дата, място и час на провеждане на търга:** търгът ще се проведе на **15.06.2018 г.** от 10.00 ч. в сградата на „БДЖ – Пътнически превози” ЕООД в гр. София, ул. “Иван Вазов” № 3.

Регистрацията на участниците ще се извърши от тръжната комисия в обявения ден и час за откриване на търга.

**6.** **Тръжна документация** ще се продава всеки работен ден до **11.06.2018 г.** (включително), в гр. София, ул. “Иван Вазов” № 3, ет. 1 – деловодство, срещу невъзвръщаеми **100,00 /сто/ лева** **без ДДС,** заплатени в касата на „БДЖ – Пътнически превози” ЕООД, гр. София, ул. “Иван Вазов” № 3.

**7.** **Оглед на лотовете** се извършва срещу представяне на документ за закупена тръжна документация всеки работен ден от 8.00 ч. до 16.00 ч. до **12.06.2018 г.** (включително).

**8.** **Депозитът за участие в търга,** в размер на 30% от началната тръжна цена се внася в български лева и следва да е постъпил до **13.06.2018 г.** (включително), по банкова сметка, посочена в тръжната документация.

„БДЖ – Пътнически превози” ЕООД не дължи лихви по внесените депозити.

**9.** **Краен срок за приемане на заявления за участие:** всеки работен ден до 16.00 ч. на **14.06.2018 г.** в деловодството на „БДЖ – Пътнически превози” ЕООД, гр. София, ул. „Иван Вазов” № 3, ет. 1.

**10. Ден, място и час на повторно провеждане на търга:** 25.06.2018 г. от 10.00 ч. в сградата на “БДЖ – Пътнически превози” ЕООД, адрес: гр. София, ул. “Иван Вазов” № 3, при което:

* тръжната документация ще се продава при условията на т. 6 от настоящото решение, в срок до 19.06.2018 г. (включително);
* оглед на лотовете се извършва при условията на т. 7 от настоящото решение, всеки работен ден в срок до 20.06.2018 г. (включително);
* депозитът за участие в повторния търг в размер на 30 % от началната тръжна цена се внася при условията и по реда на т. 8 в срок до 21.06.2018 г. (включително);
* Заявления за участие в повторния търг ще се приемат до 16.00 ч. на 22.06.2018 г. в деловодството на “БДЖ – Пътнически превози” ЕООД, гр. София, ул. „Иван Вазов” № 3, етаж 1.

**11.** **Изисквания към участниците:**

* Не се допускат до участие в търга лица, които имат задължения към „БДЖ – Пътнически превози” ЕООД и/или свързаните с него юридически лица – “Холдинг БДЖ” ЕАД и/или „БДЖ – Товарни превози” ЕООД към датата на подаване на документите за участие. /Под „задължения” се разбират такива с настъпил падеж./
* Не се допускат до участие в търга еднолични търговци и юридически лица, намиращи се в производство за обявяване в несъстоятелност.
* За участие в търга се допускат кандидати, закупили тръжна документация, внесли в указаните размери и срокове депозити и подали заявление за участие, съгласно условията, описани в тръжната документация.